ئێشەۋ ۋاڤیەرە جەنگیەکێ ڕژێمە ئەرەگێرەکەو تورکیای، جە دەگاو قرەنفلی سەر بە شارو گرێسپی ڕۆژاڤاو کوردستانی ٥ ئەندامێ خانەۋادێۋیشان کەردەنێ ئامانج و کۆمەڵکوشێشان کەردێنێ.
جەی بارەۋە ئاژانسو (ئانەها)ی ۋەڵاۋش کەردەنەۋە: "جە کۆمەڵکوشیەکەنە ۲ کەسێ شەهیدێ بیێنێ و ۳ تەرێ بریندارێ بیێنی و برینێ ۲شان سەختێنێ و پەی چارەسەری فاڕیێنێ نەوەشخانەو کۆبانێی. بۆردمانەکە کاتێۋەنە بییەن کە ئەندامێ خانەۋادەکەی دلێ ماشینەکەیشانە بیێنێ و ماشینەکەیچشان بە تەمامی دلێنە شییەن".
ئاژانسەکە پی جۆرە نامێ ۳ بریندارەکەیش ئاشکرا کەدێنێ:
روكستان مەحمود فتوح تەمەن ۲۲ ساڵێ برینش سەختەن
نیروز مەحمود فتوح تەمەن ۲٥ ساڵێ برینش سەختەن
محەمەد مەحمود فتوح برینەکەش سوکەن
